b"\n_START_ARTICLE_\nLuigi Orione\n_START_SECTION_\nBiografia\n_START_PARAGRAPH_\nEra el quart fill de Vittorio Orione i Carolina Feltri. Presa la seva decisi\xc3\xb3 de ser sacerdot, va ingressar al convent francisc\xc3\xa0 de Voghera i m\xc3\xa9s tard a l'oratori de Valdocco dels salesians, on conegu\xc3\xa9 el que seria sant Joan Bosco el 1886. Despr\xc3\xa9s va estudiar al seminari de Tortona (1889), on va con\xc3\xa8ixer el tamb\xc3\xa9 canonitzat Gaiet\xc3\xa0 Catanoso. Fou ordenat sacerdot el 13 d'abril de 1895. _NEWLINE_Com a sacerdot, tenia predilecci\xc3\xb3 per ajudar als nens pobres perqu\xc3\xa8 poguessin estudiar;  per cobrir-ne la necessitat va fundar la Petita Obra de la Divina Provid\xc3\xa8ncia en 1902 i la congregaci\xc3\xb3 de les Petites Missioneres de la Caritat (1915), el mateix any que es va obrir el primer Cottolengo a It\xc3\xa0lia, al que en seguirien m\xc3\xa9s. Va ajudar els ciutadans que van patir diversos terratr\xc3\xa8mols com el de Messina del (1908). Orione tamb\xc3\xa9 va fundar congregacions contemplatives com els Eremites de la Divina Provid\xc3\xa8ncia (1899) i Germans de la Divina Provid\xc3\xa8ncia (1904) i les Germanes Sacramentines No Vidents (1927), en les que va admetre persones cegues, fet gens habitual llavors. _NEWLINE_Despr\xc3\xa9s viatj\xc3\xa0 a Am\xc3\xa8rica del sud l'any 1921 i el 1934, i va viure al Brasil, Uruguai, Argentina i Xile. El 1931 el Santuari de Nostra Signora della Guardia a Tortona._NEWLINE_En morir, el 12 de mar\xc3\xa7 de 1940, tenia una gran notorietat Fou beatificat per el papa Joan Pau II el 26 d'octubre de 1980 i canonitzat per el mateix papa el 16 de maig de 2004. _NEWLINE_El 29 d'agost del 2000 el seu cor es va traslladar al Cottolengo del barri Don Orione de la ciutat de Claypole, a l'Argentina, un lloc de peregrinaci\xc3\xb3. El seu cos reposa al santuari de Nostra Signora della Guardia a Tortona, It\xc3\xa0lia."